U-I-30/13, Up-116/13
Datum: 2014-09-10T00:00:00.000+02:00
ecli: ECLI:SI:USRS:2014:U.I.30.13
vrsta: zakon															posamični akt
zadeva: ocena ustavnosti in zakonitosti predpisov in drugih splošnih aktov															ustavna pritožba
objavljeno: Neobjavljeno | 10.09.2014
dokument: US30475
akt: Tarifna številka 1132 Taksne tarife Zakona o sodnih taksah (Uradni list RS, št. 37/08, 97/10 in 63/13) (ZST-1)

Ustavna pritožba zoper sklep Višjega sodišča v Ljubljani št. II Cp 3140/2012 z dne 27. 11. 2012 v zvezi s sklepom Okrožnega sodišča v Ljubljani št. III P 1147/2010 z dne 15. 10. 2012
resitev: zavrženje															zavrženje
izrek: Pobuda za začetek postopka za oceno ustavnosti tarifne številke 1132 Taksne tarife Zakona o sodnih taksah (Uradni list RS, št. 37/08, 97/10 in 63/13) se zavrže.

 

Ustavna pritožba zoper sklep Višjega sodišča v Ljubljani št. II Cp 3140/2012 z dne 27. 11. 2012 v zvezi s sklepom Okrožnega sodišča v Ljubljani št. III P 1147/2010 z dne 15. 10. 2012 se zavrže.
stavek: Pobudnik nima pravnega interesa, če ne izkaže, da izpodbijana določba neposredno posega v njegov pravni položaj. 

 

Ustavno sodišče zavrže nedovoljeno ustavno pritožbo.
odlocitev: sklep
geslo: 1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.52.11 - Ustavno sodstvo - Postopek - Procesne predpostavke v postopku ustavne pritožbe - Zadeve po 55. a členu ZUstS.
podlaga: Člen 25.3, 55.a.2.1, 55.b.1.3, Zakon o Ustavnem sodišču [ZUstS]
vlagatelj: Aleš Dobrečevič, Nova Gorica, in drugi
datum_vloge: 2013-01-22T23:00:00.000Z
datum_odlocitve: 2014-09-09T22:00:00.000Z

# U-I-30/13-8

# Up-116/13-7

# 10. 9. 2014

## SKLEP

Ustavno sodišče je v postopkih za preizkus pobude in ustavne pritožbe Aleša Dobrečeviča, Nova Gorica, in drugih, ki jih zastopa Boštjan Verstovšek, odvetnik v Celju, na seji 10. septembra 2014

### sklenilo:

**Pobuda za začetek postopka za oceno ustavnosti tarifne številke 1132 Taksne tarife Zakona o sodnih taksah (Uradni list RS, št. 37/08, 97/10 in 63/13) se zavrže.**

**Ustavna pritožba zoper sklep Višjega sodišča v Ljubljani št. II Cp 3140/2012 z dne 27. 11. 2012 v zvezi s sklepom Okrožnega sodišča v Ljubljani št. III P 1147/2010 z dne 15. 10. 2012 se zavrže.**

### OBRAZLOŽITEV

Pritožniki so vložili ustavno pritožbo zoper sklep Višjega sodišča, s katerim je to sodišče potrdilo prvostopenjski sklep o zavrnitvi predloga pritožnikov za vračilo sodne takse za revizijo v višini 915,00 EUR. Zatrjujejo, da so jim bile s tako odločitvijo kršene pravice iz 14., 22., 23., 25. in 33. člena Ustave ter 6. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – v nadaljevanju EKČP) in 1. člena Prvega protokola k EKČP. Hkrati vlagajo pobudo za začetek postopka za oceno ustavnosti v izreku navedene taksne številke Taksne tarife Zakona o sodnih taksah (ZST-1). Zatrjujejo njeno neskladje s 14., 23., 25. in 33. členom Ustave. Pravni interes utemeljujejo z vloženo ustavno pritožbo.

Ustavno sodišče je ustavno pritožbo zavrglo, ker ni dovoljena, pogoji za izjemno obravnavo pa niso izpolnjeni (tretja alineja prvega odstavka 55.b člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) (2. točka izreka).

Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.

Izpodbijana taksna številka Taksne tarife ZST-1 ne učinkuje neposredno. V takih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Pobudniki so sicer vložili ustavno pritožbo, vendar jo je moralo Ustavno sodišče iz razloga, navedenega v 2. točki obrazložitve tega sklepa, zavreči. Glede na navedeno morebitna ugoditev pobudi ne bi mogla vplivati na pravni položaj pobudnikov. To pomeni, da pobudniki ne izkazujejo pravnega interesa za presojo ustavnosti izpodbijane zakonske določbe. Zato je Ustavno sodišče pobudo zavrglo (1. točka izreka).

Ustavno sodišče je sprejelo ta sklep na podlagi tretjega odstavka 25. člena in tretje alineje prvega odstavka 55.b člena v zvezi s prvo alinejo drugega odstavka 55.a člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič
Predsednik